इयूले नेपालका सबै वायुसेवा कम्पनीको प्रतिबन्धलाई निरन्तरता दिएको छ । नेपालमा दर्ता भएका सबै वायुसेवा कम्पनी सेफ्टी लिस्टमा परेका छन् । सेफ्टी लिस्टको आधार इयूमा आबद्ध मुलुकका हवाई सुरक्षा विशेषज्ञले दिने सुझाब तथा अन्तर्राष्ट्रिय नागरिक उड्डयन संगठन (आइकाओ)ले तोकेका मापदण्ड कार्यान्वयनलाई बनाउने गरिएको बताइएको छ । नेपाल गत साउनमा आइकाओको गम्भीर सुरक्षा चासोको सूचीबाट हटेकाले यस वर्ष इयूको प्रतिबन्धबाट पनि हट्ने अपेक्षा गरिएको थियो । तर, हरेक ६-६ महिनामा समीक्षा हुने यस सूचीबाट नेपाल हट्न सकेन ।
